
	Detali importo, eksporto ir muitinės informacija Jungtinės Karalystės (toliau – JK) įvežamoms Europos Sąjungos (toliau – ES) prekėms, Border Operation Model - importo taisyklės į JK pagal skirtingas prekių kategorijas, pagrindiniai tarifai, deklaracijos, specifiniai reikalavimai ir kt.

Access2Markets Welcome home page (europa.eu)

	
	Konsultacijos ir naudingi kontaktai eksportuojančioms įmonėms apie prekybos sąlygų tarp ES ir JK pokyčius.

	JK keičiami sveikatos eksporto sertifikatus (EHCS) gyvūnams ir gyvūniniams produktams nuo 2025 m. liepos 31 d. Sertifikatų atnaujinimą atlieka VMVT. 

	JK nuo 2025 m. vasario 24 d. įveda papildomą kontrolę (1% dažnumas) neapdirbtai vilnai ir gyvūnų plaukams iš ES dėl snukio ir nagų ligos protrūkio Vokietijoje. 
	Animal by-products (not for human consumption): risk categories for imports from the EU to GB

	
	JK maisto, pašarų pakuočių perdirbimo reikalavimai JK diegia naujus teisinius ir ekonominius mechanizmus. Nuo 2025 m. spalio mėn. gamintojai, importuotojai, distributoriai bus papildomai apmokestinami ir bus atsakingi už pakuočių surinkimą ir perdirbimą. Neperdirbamos arba sunkiai perdirbamos pakuotės bus apmokestinamos didesniais mokesčiais. Daugelis prekybininkų jau nuo 2025 m. pradėjo savanorišką plastiko mažinimo programą ir reikalauja, kad tiekėjai pakeistų savo pakuotes ir atsisakytų sunkiai perdirbamų pakuočių naudojimo. 
	Simpler Recycling in England: policy update - GOV.UK
Extended producer responsibility for packaging: who is affected and what to do - GOV.UK

	
	Kaip teisingai pateikti UKCA arba CE ženklu pažymėtus gaminius Didžiosios Britanijos rinkai.
	Placing UKCA or CE marked products on the market in Great Britain (GOV.UK) 

	16/06
	JK ministrai svarsto, ar galima anksčiau įvesti dalį reformų, kurios panaikintų muito lengvatą mažos vertės importui iki 135 svarų. Šis yra dažnai naudojamas tokių platformų kaip Shein ir Temu. Britų mažmenininkai teigia, kad dabartinė sistema suteikia nesąžiningą pranašumą užsienio platformoms, o vyriausybė pabrėžia, kad reforma turi apsaugoti verslą, vartotojų saugumą ir prekių srautą per sieną.
	Tax crackdown on Shein and Temu could be sped up to help UK shops (The Times) 

	
	
	

	Parengta kartu su žemės ūkio atašė Deividu Kliučinsku

	JK siūlo patrauklias sąlygas verslo veiklai ir investicijoms.

	„Global Entrepreneur Programme“ (GEP) – JK vyriausybės programa, skirta padėti užsienio technologijų verslų įkūrėjams kurti ir plėsti verslą JK, suteikiant mentorystę, tinklų prieigą ir praktinę paramą.

	Global Entrepreneur Programme 

	
	„London Tech Week 2026“ 
	London Tech Week 

	
	Verslo parodos JK

	Naudinga MVĮ įmonėms, norinčioms augti JK.
	Small Business

	22/06
	Nekilnojamojo turto bendrovė „Savills“ prognozuoja, kad Anglijoje naujų būstų statyba artimiausiais metais mažės ir iki 2030 m. vidutiniškai sieks tik apie 167 500 namų per metus (gerokai mažiau nei vyriausybės tikslas – 300 000 per metus). Pagrindinės priežastys yra sumažėję planavimo leidimai, statybų pradžios, darbuotojų trūkumas, išaugusios darbo ir statybų sąnaudos bei silpnesnė pirkėjų paklausa dėl hipotekos palūkanų. Nors vyriausybė teigia, kad reformos jau skatina statybas, sektoriaus atstovai abejoja, ar Keiro Starmerio pažadas pastatyti 1,5 mln. būstų bus įgyvendintas.
	New home builds set to fall short of government’s 1.5mn target, Savills says (FT)  

	24/06
	2025–2026 m. Velsas pritraukė 75 naujus užsienio investicijų projektus, kurie sukūrė daugiau nei 1 500 darbo vietų ir apsaugojo tūkstančius jau esamų. JK vyriausybė teigia, kad investicijos į dirbtinio intelekto (DI) augimo zonas, laisvuosius uostus ir gynybos technologijas padeda Velsui išsiskirti kaip patraukliai vietai verslui.
	Wales's foreign investment win boosts economy and jobs market (GOV.UK)

	29/06
	Andy Burnhamo kalba, pasakyta 2026 m. birželio 29 d., pristatė jo politinę viziją. Jis siekia mažinti Londono ir Vestminsterio įtaką, daugiau galių perduoti regionams ir labiau spręsti kasdienes žmonių problemas.
Svarbi kryptis yra regioninės nelygybės mažinimas ir ekonomikos balanso atkūrimas, pabrėžiant, kad ilgalaikis šalies augimas nebus įmanomas, jei jis išliks koncentruotas tik Londone. Šiame kontekste numatoma skatinti investicijas mažiau išsivysčiusiuose regionuose, stiprinti vietos infrastruktūrą ir kurti prielaidas produktyvumo augimui visoje šalyje. Viena iš pagrindinių priemonių – didelės apimties viešosios investicijos, ypač būsto srityje, įsipareigojant įgyvendinti didžiausią savivaldybių būsto statybos programą nuo Antrojo pasaulinio karo, siekiant sumažinti būsto trūkumą ir gyvenimo kaštų spaudimą.
Darbo rinkos srityje planuojama perduoti užimtumo ir darbo paieškos programas regionams, kad jos būtų geriau suderintos su vietos ekonomikos poreikiais, kartu stiprinant techninį ir profesinį mokymą. Tokiu būdu tikimasi sumažinti nedarbą, padidinti darbo jėgos produktyvumą ir ilgainiui sumažinti socialinių išmokų naštą valstybei. Kartu numatoma stiprinti valstybės ar regionų vaidmenį pagrindiniuose sektoriuose, tokiuose kaip energetika, transportas, vandentvarka ir būstas, siekiant ilgainiui sumažinti šių paslaugų kainas gyventojams, tačiau šie pokyčiai būtų įgyvendinami palaipsniui, o ne staiga nacionalizuojant sektorius.
Pramonės politikoje akcentuojamas didesnis dėmesys vietinei gamybai ir tiekimo grandinių atsparumui, ypač strateginėse srityse, tokiose kaip energetika, gynyba, plieno gamyba ir maisto sektorius, taip pat siūlant viešųjų pirkimų sistemą labiau orientuoti į Jungtinės Karalystės įmones. Verslo aplinkai gerinti numatoma mažinti verslo mokesčius mažmeninei prekybai, siekiant atgaivinti vietos verslus ir prekybines gatves (high-streets).

	The Guardian, The Times, FT, FT, FT

	Lietuvos ekonominiam saugumui aktuali informacija

	30/06
	Energetikos paslaugų bendrovė „Petrofac Facilities Management Limited“ sumokėjo 569 157 svarų susitarimo baudą HMRC už Rusijos sankcijų pažeidimus 2022–2023 m., kai nutraukinėjo veiklą Rusijoje. Bendrovė tiekė sankcionuotas pramonines prekes su Rusija susijusiems asmenims ir teikė techninę pagalbą, tačiau pati pranešė apie pažeidimus ir bendradarbiavo su tyrimu. Tai pirmas kartas, kai HMRC viešai įvardijo įmonę, sutikusią su tokiu sankcijų pažeidimo susitarimu.
	Energy firm named after £500,000 Russia sanctions settlement (GOV.UK) 

	Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai

	
	JK gyvybės mokslų sektoriaus institucijos ir agentūros.
	UK life sciences support - GOV.UK (www.gov.uk)
Healthcare and life sciences - great.gov.uk international

	
	JK ir Japonija paskelbė apie naujas partnerystes, stiprinančias bendradarbiavimą mokslo ir technologijų srityse, ypač gyvybės mokslų, kvantinių technologijų ir skaitmeninio ryšio srityse. 
	UK and Japan strengthen science and technology ties 

	
	JK iždas paskelbė Oksfordo–Kembridžo augimo koridoriaus investicijų prospektą, pristatantį investavimo galimybes šiame pasaulinio lygio inovacijų koridoriuje. Koridorių, kuris yra mokslo ir technologijų įmonių bei tarptautiniu mastu sėkmingų startuolių ekosistema, įtvirtina du geriausi pasaulio universitetai.
	Oxford-Cambridge Growth Corridor Investment Prospectus (GOV.UK)

	01/06
	JK ministrai peržiūri „catapult“ inovacijų centrų tinklą, nes kyla abejonių, ar jis pakankamai prisideda prie regioninio ekonomikos augimo. Tikėtina, kad peržiūra gali lemti veiklos supaprastinimą, didesnį suderinimą su vyriausybės pramonės strategija ir galimus darbo vietų mažinimus.
	Ministers review UK's catapult innovation network (FT)

	01/06
	Anglijos merams bus suteikta daugiau kontrolės skirstant vietinių inovacijų finansavimą. Vyriausybė teigia, kad tai leis investicijas geriau nukreipti į regionų stiprybes, tokias kaip DI, gyvybės mokslai, pažangi gamyba ir švari energetika.
	Regional leaders to get more power over innovation funding (GOV.UK)

	03/06
	Kanclerė Rachel Reeves kalboje „Scientific Superpower Conference“ pabrėžė Oksfordo–Kembridžo augimo koridoriaus svarbą JK ekonomikai, inovacijoms ir regioniniam augimui. Ji paskelbė apie Greater Cambridge plėtros korporaciją, Homes England žemės įsigijimą Cambridge East teritorijoje ir finansavimą Bletchley stoties rytiniam įėjimui.
	Chancellor Rachel Reeves' speech at the Scientific Superpower Conference (GOV.UK)

	29/06
	JK skirs 580 mln. svarų Gynybos mokslo ir technologijų laboratorijos infrastruktūrai, įskaitant naują laboratoriją Porton Daune, skirtą biologinių grėsmių tyrimams. Investicijos turėtų sustiprinti JK gebėjimus kurti pažangias gynybos technologijas ir reaguoti į chemines, biologines bei kitas saugumo grėsmes.
	New world-leading lab to be built at secretive UK research site (GOV.UK) 

	Energetika, transportas, aplinka ir klimato kaita, žaliosios technologijos, kibernetinis saugumas

	02/06
	Škotijos elektromobilių startuolė „Munro“ planuoja nuo 2027 m. statyti naują gamyklą JK, kurioje būtų gaminami pramoniniam naudojimui skirti elektriniai visureigiai. Bendrovė tikisi plėstis nuo kelių dešimčių automobilių per metus iki tūkstančių vienetų, orientuodamasi į kasybos, gynybos ir statybų sektorius.
	Scottish EV start-up Munro plans new UK factory (FT)

	02/06
	Civilinės aviacijos administracija paskelbė pažangos ataskaitą apie JK oro erdvės modernizavimo strategiją, apimančią 2025 m. pasiektus rezultatus.
	CAA annual progress report 2025 (GOV.UK)

	05/06
	„Rolls-Royce“ sulaukė politikų ir pramonės atstovų kritikos po sprendimo ankstyvos gamybos darbus perduoti Pietų Korėjos bendrovei „Doosan Enerbility“. Kritikai teigia, kad tai kelia abejonių dėl vyriausybės tikslo, jog 70 proc. projekto tiekimo grandinės būtų britiška. Tai gali susilpninti JK galimybes sukurti stiprią vietinę branduolinės technologijos pramonę.
	Rolls-Royce criticised over SMR supply chain decision (FT)

	07/06
	JK ir ES automobilių gamintojai ragina Europos Komisiją dar kartą sustabdyti tarifų taikymą elektromobiliams, nes pramonė vis dar negali įvykdyti griežtų taisyklių dėl baterijų gamybos. Pagal dabartinius reikalavimus nuo 2027 m. didelė automobilio ir jo baterijos vertės dalis turėtų būti pagaminta Europoje, tačiau prognozuojama, kad ES baterijų gamyba sudarys tik apie 20 proc. poreikio.
	EU-UK car industry lobbies for second Brexit EV tariff delay (The Guardian)

	16/06
	Aplinkos sekretorė Emma Reynolds suabejojo 10 mlrd. svarų kreditorių vadovaujamu „Thames Water“ gelbėjimo planu, perspėjusi, kad jis gali nepagrįstai apsunkinti vartotojus, ir nurodė, kad nacionalizacija išlieka realia galimybe. Kreditoriai, tarp jų „Elliott Management“ ir „Apollo Global Management“, siekia perimti įmonės valdymą ir planuoja ją išvesti į biržą iki 2030 metų. „Thames Water“ turi apie 20 mlrd. svarų skolų ir aptarnauja 16 mln. žmonių; pinigų jai turėtų pritrūkti spalį.
	Doubts raised over £10bn Thames Water rescue plan (FT)

	16/06
	JK energetikos ministras Michaelas Shanksas pareiškė, kad kaina bus pagrindinis veiksnys skiriant naujas subsidijų sutartis jūrinio vėjo projektams. Vyriausybė siekia išlaikyti švarią energetikos strategiją, bet kartu mažinti spaudimą vartotojų elektros sąskaitoms, nes opozicija kritikuoja „net zero“ politikos kaštus.
	Ministers seek to limit costs of next UK offshore wind round (FT) 

	19/06
	JK Transporto departamento analizė rodo, kad trečiasis Hitrou oro uosto takas šalies BVP padidintų tik apie 0,05 proc. – gerokai mažiau nei oro uosto prognozuojami 0,5 proc. Hitrou ginčija skaičiavimus. Ginčas didina politinį neapibrėžtumą dėl 33 mlrd. svarų vertės projekto, kurį remia profesinės sąjungos, bet kritikuoja aplinkosaugos ir vietos bendruomenių atstovai.
	Third Heathrow runway would add just 0.05% to GDP, analysis shows (FT)

	21/06
	Ofgem nurodė, kad hidroelektrinės ir baterijos dėl JK elektros rinkos dizaino kartais pakartotinai perparduoda tą pačią energiją, o vartotojams tai 2025-26 m. kainavo apie 99 mln. svarų.
	Hydro and battery storage 'resold' the same power, Ofgem finds (FT)

	22/06
	Užsienio reikalų ministerija ir Met Office pradeda strateginę partnerystę, kurios tikslas – padėti šalims geriau prognozuoti ekstremalius orus naudojant DI technologijas. Programa rems klimato atsparumą, švarią energiją ir pasirengimą klimato sukrėtimams.
	UK launches new AI partnership to boost climate security (GOV.UK)

	24/06
	Dėl rekordinės karščio bangos JK smarkiai išaugo elektros poreikis, sumažėjo saulės ir dujinių elektrinių efektyvumas, o silpnas vėjas apribojo vėjo jėgainių gamybą, todėl tinklo operatorius Neso paskelbė elektros rezervo įspėjimą ir ieškojo papildomų tiekimo šaltinių, įskaitant didesnį importą iš ES bei dujinių elektrinių gamybos didinimą. Vėliau įspėjimas buvo atšauktas, nes papildomi pajėgumai buvo užtikrinti, tačiau ekstremalus karštis sukėlė ir transporto sutrikimų – visoje šalyje buvo atšaukta šimtai traukinių.
	Grid operator demands more power amid heatwave (The Telegraph), Britain’s grid operator called for more electricity as temperatures soar (FT) 

	25/06
	„EasyJet“ pradėjo derybas su JAV privačiojo kredito grupe „Castlelake“ po to, kai atmetė ketvirtą 4,9 mlrd. svarų vertės perėmimo pasiūlymą. Oro bendrovė teigia, kad 650 pensų už akciją pasiūlymas ją gerokai nuvertina. „Castlelake“ terminas pateikti tvirtą pasiūlymą pratęstas iki liepos 5 d.
	EasyJet in talks with Castlelake after rejecting takeover bid (FT)

	26/06
	JK vyriausybė pristatė schemą, pagal kurią bus subsidijuojama iki 20 proc. banko paskolų, skirtų šilumos siurbliams, saulės baterijoms, energijos kaupimo sistemoms ir kitoms žaliosioms technologijoms namuose įsirengti. Tikslas – sumažinti paskolų kainą, paskatinti daugiau namų ūkių investuoti į energijos efektyvumą ir ilgainiui sumažinti sąskaitas už energiją.
	UK government to subsidise bank loans for green home improvements (FT) 

	26/06
	JK energetikos reguliuotojas „Ofgem“ preliminariai pritarė valstybės paramai 16 didelių elektros kaupimo projektų, įskaitant baterijas, hidroakumuliacines ir suslėgto oro sistemas. Šie projektai turėtų padėti stabilizuoti elektros sistemą, kuri vis labiau priklauso nuo vėjo ir saulės energijos, ypač per karščio, šalčio ar silpno vėjo laikotarpius.
	Britain backs electricity storage projects as heatwave strains grid (FT) 

	Startuoliai, fintech, informacinės ir ryšių technologijos, inžinerija ir kt. technologijos

	
	Sparčiausiai augančios technologijų įmonės JK
	Sunday Times 100 Tech 2026

	03/06
	„Nissan“ pasirašė neįpareigojantį susitarimą su Kinijos automobilių gamintoja „Chery“ dėl automobilių kūrimo JK. Šis žingsnis laikomas svarbiu bandymu užtikrinti ilgalaikę didžiausios JK automobilių gamyklos ateitį.
	Nissan signs non-binding deal with China's Chery (FT)

	08/06
	Keir Starmer Londono technologijų savaitėje pabrėžė, kad JK turi tapti viena iš pasaulinių DI lyderių. Jis paskelbė apie naują strategiją stiprinti skaičiavimo pajėgumus, įskaitant apie 400 mln. svarų vertės specializuotų DI lustų pirkimą, taip pat akcentavo AI įgūdžių mokymus, viešųjų paslaugų modernizavimą ir vaikų saugumą internete.
	Prime Minister's speech at London Tech Week 2026 (GOV.UK) A decisive shift to power British AI: new £11bn plan (GOV.UK)

	08/06
	„Santander“ vadovė Ana Botín sukritikavo JK bankų apmokestinimą, teigdama, kad papildomi mokesčiai bankams stabdo augimą ir neturi ekonominio pagrindo. Ji pabrėžė, kad bankai jau moka didelius pelno mokesčius, o jų skolinimas verslui padeda investicijoms ir darbo vietų kūrimui.
	Santander's Botín criticises UK bank taxes (FT)

	08/06
	JK vyriausybė paskelbė apie naujas DI testavimo aplinkas, vadinamas DI augimo laboratorijomis, kurios pirmiausia bus taikomos teisinių technologijų sektoriuje. Jos leis saugiai bandyti naujus DI sprendimus, pavyzdžiui, įrankius, galinčius greičiau analizuoti nekilnojamojo turto pardavimo dokumentus ir identifikuoti teisines rizikas.
	Legal innovation to be supercharged by new AI growth project (GOV.UK)

	08/06
	Britų bankai ragina JK ir ES pereiti nuo paprasto informacijos dalijimosi prie aktyvesnio bendradarbiavimo finansinių paslaugų srityje. „UK Finance“ ataskaitoje pabrėžiama, kad sektorius nesiekia atšaukti „Brexit“ ar grįžti į ES bendrąją rinką, bet nori aiškesnių taisyklių dėl profesinio mobilumo ir reguliacinio suderinamumo.
	British finance sector demands closer ties with Europe (Reuters)

	08/06
	JK vyriausybė paskelbė daugiau nei 200 mln. svarų paramos paketą, skirtą padėti įmonėms diegti DI ir suteikti darbuotojams reikalingų DI įgūdžių. Plane numatyta plėsti „Bridge AI“ schemą, steigti DI augimo laboratorijas ir įkurti DI ekonomikos institutą, kuriam vadovaus Nobelio premijos laureatas Simon Johnson.
	Government to partner with tech companies to boost AI adoption (GOV.UK)

	19/06
	Anglijos bankas planuoja sušvelninti kapitalo reikalavimus investicinių bankų prekybos veiklai, kad JK taisyklės labiau atitiktų JAV ir ES kryptį. Tuo pat metu centrinis bankas pradeda testuoti, kaip 16 trln. dolerių vertės privačių rinkų sektorius reaguotų į didelį finansinį sukrėtimą.
	Bank of England to ease trading capital requirements (FT)

	28/06
	„Rolls-Royce“ kuria „UltraFan 30“ variklį, skirtą būsimiems „Airbus A320“ ir „Boeing 737 Max“ tipo lėktuvų įpėdiniams, ir siekia valstybės paramos šiam projektui. Sėkmė leistų bendrovei grįžti į didžiausią civilinės aviacijos variklių rinką, tačiau tam reikės milijardinių investicijų, partnerių ir gamintojų pasitikėjimo.
	Inside Rolls-Royce’s quest to return to powering short-haul aircraft (FT) 

	Gynybos pramonė

	01/06
	JK Gynybos ministerija pasirašė 36 mln. svarų vertės sutartis su „Thales“ dėl šimtų lengvųjų daugiafunkcių raketų. Nauji užsakymai palaikys apie 700 kvalifikuotų darbo vietų Belfaste.
	Boost for Britain's air defence stockpiles in the Middle East (GOV.UK)

	02/06
	Gynybos bendrovė „Chemring“ pranešė, kad vėluojantis JK gynybos investicijų planas stabdo svarbių kontraktų gavimą. Nors bendrovės užsakymų portfelis pasiekė rekordinį 1,4 mlrd. svarų lygį, pirmojo pusmečio pelnas sumažėjo 12 proc., o akcijos krito, nes investuotojai laukia aiškumo dėl būsimo JK karinių išlaidų finansavimo.
	Chemring says delayed defence investment plan stalls contracts (The Times)

	07/06
	Keir Starmer derasi su ministrais dėl kapitalo išlaidų mažinimo, kad būtų galima skirti apie 15 mlrd. svarų papildomų lėšų JK gynybai. Didžiausi mažinimai gali tekti energetikos ir transporto departamentams, o dalis ministrų priešinasi, nes tai gali paveikti infrastruktūros projektus.
	Starmer negotiates capital spending cuts to fund defence (FT)

	08/06
	JK ministrai ketina naudoti nacionalinio saugumo išimtis, kad didesnė dalis būsimo gynybos finansavimo būtų skiriama britų bendrovėms, o ne JAV ar Europos tiekėjams. Gynybos sekretorius John Healey žada, kad dideliuose kontraktuose bus vertinamas realus įmonių buvimas JK.
	Defence spending to 'unashamedly' favour British businesses (The Times)

	09/06
	JK vyriausybė planuoja skirti dar 250 mln. svarų „Ajax“ šarvuotųjų mašinų programai, kurios bendros papildomos gyvavimo ciklo išlaidos gali siekti apie 1 mlrd. svarų. Projektas ilgai vėlavo dėl triukšmo, vibracijos ir karių sveikatos problemų.
	Government commits further funding to troubled Ajax programme (FT)

	29/06
	Keiras Starmeris ketina pristatyti Gynybos investicijų planą, kuriame numatyta milijardų svarų parama JK ginkluotosioms pajėgoms, įskaitant didžiausią šalies istorijoje, daugiau nei 5 mlrd. svarų per ketverius metus, investiciją į dronus ir autonomines sistemas. Lėšos bus skirtos kariuomenei, laivynui, oro pajėgoms, dronų bandymų centrui Svindone ir naujai darbo grupei, kuri spartins modernių technologijų diegimą gynyboje. 
	Starmer to set out long-delayed defence spending plans (BBC), GOV.UK 

	29/06
	Pagal Gynybos investicijų planą JK statys bent šešis naujus „Common Combat Vessels“ tipo karo laivus, kurie pakeis dabartinius „Type 45“ naikintuvus. Šie hibridiniai laivai veiks kartu su bepiločiais oro, paviršiaus ir povandeniniais įrenginiais, stiprins oro gynybą ir palaikys JK laivų statybos pramonę.
	At least six new air defence warships to defend UK waters and boost shipbuilding (GOV.UK) 

	Bendra ekonominė informacija

	
	JK ekonomikos prognozės: 2026 m. birželis
	Forecasts for the UK economy: June 2026 (GOV.UK) 

	
	Andy Burnhamo kalba, pasakyta 2026 m. birželio 29 d., pristatė jo politinę viziją. Jis siekia mažinti Londono ir Vestminsterio įtaką, daugiau galių perduoti regionams ir labiau spręsti kasdienes žmonių problemas. Pagrindiniai punktai:
· Didelis dėmesys decentralizacijai: Burnhamas decentralizaciją pavertė pagrindine savo darbotvarkės dalimi, žadėdamas didžiausią valdžios perdavimą iš Vestminsterio per visą kartą. Dauguma pirmųjų laikraščių puslapių akcentuoja šį pažadą: „The Guardian“ pabrėžia, kad jo planų centre yra „No. 10 North“, o „Daily Mail“ pažymi, kad jis ketina pagrindine gyvenamąja vieta palikti savo namus Vigane, o ne persikelti į Downing Street.
· Daugiau savivaldybių būstų statybos: Burnhamas socialinio būsto trūkumą pavadino „pražūtingu“ JK viešiesiems finansams ir pažadėjo didžiausią savivaldybių būstų statybos programą nuo pokario laikų. 
· Nauji įgūdžių prioritetai: Jis pažadėjo kiekvienam jaunam žmogui suteikti techninį išsilavinimą prilygindamas universitetiniam.
· Didesnė viešoji esminių paslaugų kontrolė: Burnhamas pažadėjo didesnę viešąją kontrolę tokioms paslaugoms kaip vanduo, būstas, energetika ir transportas, nors pateikė nedaug detalių, kaip tai būtų įgyvendinta.
· Fiskalinė politika: Nepaisant ambicingos programos, Burnhamas pakartojo įsipareigojimą laikytis „tvirtų viešųjų finansų“ ir esamų Leiboristų partijos fiskalinių taisyklių.
	The Guardian, The Times, FT, FT, FT 

	01/06
	„Nationwide“ duomenimis, JK būsto kainos gegužę sumažėjo 0,6 proc. iki vidutiniškai 278 024 svarų, o metinis augimas sulėtėjo nuo 3 proc. iki 1,7 proc.
	UK house prices fall 0.6% in May, Nationwide says (FT)

	01/06
	JK verslo ir prekybos sekretorius Peter Kyle vyksta į Naująjį Delį siekdamas paspartinti JK ir Indijos laisvosios prekybos susitarimo įsigaliojimą. Susitarimas turėtų sumažinti 99 proc. JK tarifų ir 90 proc. Indijos tarifų, sustiprindamas jau 48 mlrd. svarų vertės dvišalę prekybą.
	UK trade secretary in New Delhi to progress trading relationship (GOV.UK)

	03/06
	JAV paskelbė planus įvesti mažiausiai 10 proc. tarifus 60 šalių, įskaitant JK, ES, Kiniją, Indiją ir Japoniją.
	US announces plans for 10% tariffs on 60 countries (FT)

	03/06
	JK ir Gana pasirašė 2026–2028 m. augimo partnerystę, skirtą skatinti investicijas, prekybą, infrastruktūrą, įgūdžius ir privačiojo sektoriaus augimą.
	UK-Ghana growth partnership to drive jobs, investment and skills (GOV.UK)

	07/06
	Investuotojai laukia JAV infliacijos duomenų, kurie parodys, kiek Irano karo sukeltas energijos kainų šokas veikia didžiausią pasaulio ekonomiką. Ekonomistai prognozuoja, kad bendroji infliacija gegužę galėjo pakilti iki 4,3 proc., tačiau bazinė infliacija turėtų išlikti stabilesnė.
	Investors await US inflation data amid Iran war energy shock (FT)

	08/06
	JK įmonės vis dažniau renkasi laikinus darbuotojus ir atsargiau samdo nuolatinius, nes Irano karas dar labiau padidino sąnaudų spaudimą ir neapibrėžtumą. KPMG ir REC apklausa rodo, kad nuolatinio įdarbinimo aktyvumas gegužę smuko, o laikino darbo paklausa pasiekė stipriausią lygį per trejus metus.
	UK firms turn to temporary staff as hiring uncertainty grows (FT)

	16/06
	Sparčiai augantis aliuminio laužo eksportas kelia grėsmę JK gynybos, automobilių, švarios energetikos ir skaitmeninių technologijų tiekimo grandinėms, perspėja pramonės organizacija „Make UK“. Iki 2035 m. šalies pramonei gali prireikti apie 6 mln. tonų perdirbamo aliuminio laužo, tačiau didėjantis eksportas, kuris nuo 2016 m. išaugo 43 %, mažina vietinių gamintojų prieigą prie šios strategiškai svarbios žaliavos.
	Soaring scrap aluminium exports threaten UK defence and auto supply chains (Reuters)

	17/06
	Naujos ES taisyklės numato, kad į perdirbto plastiko tikslus bus įskaičiuojama tik ES surūšiuota ir perdirbta medžiaga, todėl JK perdirbėjai gali prarasti svarbią eksporto rinką. Britų pramonės atstovai tai vadina protekcionistiniu ir trikdančiu sprendimu, nors Europos Komisija teigia, kad priemonė yra laikina ir skirta užtikrinti atsekamumą bei aplinkosaugos standartus.
	‘Made in Europe’ push hits UK plastics recyclers (FT) 

	17/06
	Infliacija gegužę išliko nepakitusi – 2,8 %, nors analitikai prognozavo jos augimą iki 3 %. Nors pagrindiniai infliacijos rodikliai išlieka padidėję, ekonomikos augimas silpnėja – balandį JK ekonomika susitraukė 0,1 %.
	UK inflation holds steady at 2.8% in May (FT)

	17/06
	Praėjus dešimtmečiui po referendumo, JK vis dar ieško aiškios ekonominės krypties, nes „Brexit“ sukūrė papildomų kliūčių prekybai su ES, ypač prekių eksportuotojams ir kai kurioms paslaugų įmonėms. Nors paslaugų sektorius išliko stiprus ir sudaro beveik 60 proc. JK eksporto, ekonomistai pabrėžia, kad šalia santykių su ES būtina spręsti ir energijos kainų, planavimo, mokesčių bei investicijų problemas.
	Britain’s hunt for a post-Brexit economic model (FT) 

	18/06
	JK privačiame sektoriuje atlyginimų augimas per tris mėnesius iki balandžio sulėtėjo iki žemiausio lygio per daugiau nei penkerius metus. Darbo užmokesčio metinis augimas mažėja (2,9 % iš 3,1 %), o laisvų darbo vietų skaičius (707 tūkst.) yra žemiausias nuo COVID pabaigos.
	UK private sector pay growth slows to five-year low (FT)

	18/06
	Bank of England paliko palūkanų normas nepakitusias – 3,75 %, po to kai JAV ir Irano susitarimas sumažino naftos kainas ir sušvelnino infliacijos rizikas. Komiteto nariai nesutaria dėl tolesnio palūkanų didinimo, du iš jų pasisakė už didinimą.
	Bank of England holds rates at 3.75% (FT)

	19/06
	JK vystymosi finansavimo institucija BII ir Japonijos JICA pasirašė bendradarbiavimo susitarimą, kuriuo siekiama pritraukti daugiau privačių investicijų į Afriką ir besivystančią Aziją. Partnerystė orientuota į tvarų augimą, klimato finansavimą ir bendrus projektus.
	New UK-Japan investment partnership for Africa and emerging Asia (GOV.UK)

	19/06
	JK valdžios skolinimasis gegužę išaugo iki 23,3 mlrd. svarų ir buvo 30 proc. didesnis nei prieš metus, nes sparčiai padidėjo skolos palūkanų mokėjimai.
	UK government borrowing rises to £23.3bn in May (FT)

	22/06
	JK skirs 50 mln. svarų kritinių mineralų gavybos, perdirbimo projektams, siekdama sumažinti priklausomybę nuo koncentruotų pasaulinių tiekimo grandinių ir sustiprinti ekonominį bei strateginį atsparumą. Investicijos bus nukreiptos į žaliavas, būtinas išmaniesiems telefonams, buitinei technikai, elektromobilių baterijoms ir gynybos technologijoms; iniciatyva papildo daugiau nei 200 mln. svarų anksčiau skirtą paramą šiam sektoriui. Vyriausybė taip pat siekia diversifikuoti tiekimą ir mažinti priklausomybę nuo Kinijos.
	UK to invest £50 million in critical minerals to reduce import reliance (Reuters)

	22/06
	Birželio mėn. preliminarusis PMI tyrimas rodo, kad JK ekonomikos aktyvumas mažėjo antrą mėnesį iš eilės, daugiausia dėl silpnėjančio paslaugų sektoriaus, nors gamyba išliko gana atspari. Apklausa taip pat rodo pirmuosius ženklus, kad infliacinis spaudimas gali būti pasiekęs piką.
	UK flash PMI signals further drop in output during June (S&P Global)

	23/06
	HMRC paskelbė naujas ISA taisykles, pagal kurias nuo kitų metų balandžio bus apmokestinamos palūkanos, gautos už grynuosius pinigus, laikomus investicinėse (stocks-and-shares) ISA sąskaitose – 22 %. Reformos taip pat ribos galimybę šiose sąskaitose laikyti tik į grynuosius pinigus panašų turtą.
	HMRC announces new ISA rules (FT)

	23/06
	JK verslo bendruomenė, atstovaujama Confederation of British Industry, nepritaria Brexit klausimo peržiūrėjimui ar grįžimui į ES muitų sąjungą bei bendrąją rinką. Vietoj to verslas ragina būsimą ministrą pirmininką išnaudoti JK ir ES santykių atnaujinimą.
	CBI opposes revisiting Brexit or rejoining the EU customs union (The Times)

	24/06
	JK vyriausybė paskelbė 25 metų ūkininkavimo planą, kuriuo siekiama suteikti Anglijos ūkininkams ilgalaikio aiškumo, skatinti investicijas, inovacijas ir atsparumą klimato kaitai. Plane numatoma daugiau paramos technologijoms, kooperatyvams, dirvožemio ir vandens valdymui, taip pat £53 mln. papildomas finansavimas ūkininkavimo inovacijoms.
	New plan to make English farming profitable, productive, sustainable and resilient (GOV.UK)

	https://eco.sapo.pt/eventos/ 

	
	Europos Sąjungos įvykiai, iniciatyvos Portugalijoje.
	Euagenda.eu  

	
	BVP – 2,2 proc.
	Statistics Portugal 

	
	Infliacija 3,1 proc.	
	Trading Economics, Reuters 

	
	Nedarbo lygis 5,7 proc.
	Statistics Portugal 

	12/06
	Portugalija šiuo metu vertina 85 tiesioginių užsienio investicijų projektus, kurių bendra vertė viršija 22 mlrd. eurų, ypač technologijų, DI ir duomenų centrų srityse. Vyriausybė taip pat žada mažinti biurokratiją ir reformuoti licencijavimo sistemą, kad šalis taptų dar patrauklesnė investuotojams.
	Portugal strengthens appeal to foreign investors with €22bn project pipeline (portugalresident) 

	16/06
	Portugalijos investicijų agentūra AICEP ir „Fórum Oceano“ pasirašė susitarimą, siekdami pritraukti daugiau investicijų į tvarią jūrų ekonomiką ir padėti Portugalijos įmonėms plėstis tarptautiniu mastu. Daugiausia dėmesio bus skiriama mėlynosioms technologijoms, akvakultūrai, jūrų biotechnologijoms, uostams, laivybai ir jūrinei atsinaujinančiai energetikai.
	Portugal steps up Blue Economy ambitions with new international investment drive (portugalresident) 

	17/06
	Algarvės įmonės gali pretenduoti į 11 mln. eurų finansavimo programą, skirtą inovacijoms, modernizacijai, produktyvumui ir kvalifikuotų darbo vietų kūrimui skatinti. Dalis lėšų bus skirta mažo tankumo teritorijoms, siekiant paskatinti investicijas regiono vidaus vietovėse.
	€11 million available for Algarve business innovation projects (portugalresident) 

	19/06
	Prancūzija tapo antra didžiausia užsienio investuotoja Portugalijoje, o jos investicijos siekia 18,8 mlrd. eurų ir yra susijusios su daugiau nei 130 000 darbo vietų. Prancūzijos bendrovės vis dažniau mato Portugaliją ne tik kaip gamybos bazę, bet ir kaip technologijų, inžinerijos bei strateginių sprendimų centrą.
	French investment in Portugal reaches €18.8 billion (portugalresident) 

	29//06
	Portugalija pristato pirmąjį didelį DI kalbos modelį „Amália“, sukurtą specialiai europietiškai portugalų kalbai ir skirtą viešajam sektoriui, verslui, universitetams bei tyrėjams. Modelis bus atvirojo kodo ir padės kurti nacionalines DI galimybes, mažinant priklausomybę nuo užsienio technologijų.
	Portugal launches ‘Amália’ AI model as open-source alternative for Portuguese (portugalresident) 

	29/06
	Portugalijos ekonomika pirmąjį 2026 m. ketvirtį buvo 2,3 % didesnė nei prieš metus, tačiau, palyginti su ankstesniu ketvirčiu, augimas sustojo. Ekonomiką daugiausia skatino investicijų ir privataus vartojimo augimas, o užsienio prekybos poveikis buvo neigiamas dėl sparčiau augusio importo. Vyriausybė dėl audrų ir Artimųjų Rytų konflikto sumažino šių metų augimo prognozę iki 2 %.
	Portugal's economy registered growth (theportugalnews) 

	2026 m. birželio 16 d. – Tarptautinio valiutos fondo (TVF) vizitas Omane
· Ekonomikos atsparumas: Omano ekonomika išliko atspari nepaisant karo Artimuosiuose Rytuose, nes pagrindiniai šalies uostai yra už Hormūzo sąsiaurio ribų, o naftos ir dujų infrastruktūra nebuvo reikšmingai paveikta.
· Augimo prognozės: TVF prognozuoja, kad Omano ekonomika 2026 m. augs apie 3,7 proc., daugiausia dėl padidėjusios naftos gavybos ir eksporto.
· Infliacija: Infliacija išaugo iki 2,8 proc. 2026 m. sausio–gegužės laikotarpiu, daugiausia dėl brangesnio maisto ir transporto.
· Viešieji finansai: Dėl didesnių naftos pajamų ir fiskalinės drausmės biudžeto perteklius 2026 m. turėtų padidėti iki 4,5 proc. BVP, o valstybės skola toliau mažėja.
· Bankų sektorius: Omano bankų sistema išlieka stabili, gerai kapitalizuota ir likvidi.
· Rizikos: Pagrindinė grėsmė yra ilgesnis karo eskalavimas, kuris galėtų paveikti turizmą, eksportą, investicijas ir bendrą ekonomikos augimą.
TVF pabrėžia, kad Omanui svarbu tęsti reformas pagal Oman Vision 2040.
	IMF Staff Concludes Staff Visit to the Sultanate of Oman (IMF) 

	
	2026 m. balandžio 29 d. – Omano prekybos patarėjų susitikimas.
Akramas Azerbayevas pristatė OQ (energetikos bendrovės) vaidmenį Omano energetikos transformacijoje ir ekonomikos diversifikacijoje pagal Oman Vision 2040.
· OQ kryptis: bendrovė pereina nuo naftos perdirbimo prie petrochemijos, trąšų gamybos, atsinaujinančios energetikos ir žaliojo vandenilio.
· Žaliasis vandenilis: OQ, per „OQ Alternative Energy“, dalyvauja kuriant vandenilio gamybos, vamzdynų ir eksporto infrastruktūrą.
· Omano pranašumai: šalis turi geras saulės ir vėjo energijos sąlygas, todėl siekia tapti konkurencinga švarios energijos platforma.
· Krizės poveikis: geopolitinė krizė trumpuoju laikotarpiu naudinga Omanui dėl išaugusių naftos kainų ir eksporto pajamų.
· Investuotojai: Kinijos įmonės dominuoja saulės ir vėjo projektuose, o Europos bendrovėms daugiau galimybių yra vandenilio ir petrochemijos sektoriuose.
· Iššūkiai: turizmas ir aviacija patiria spaudimą, o Europos įmonėms aktualūs nauji kokybės, akcizų ir halal importo reikalavimai.
Omanas siekia mažinti priklausomybę nuo iškastinio kuro, plėtoti žaliąją energetiką ir išnaudoti krizę kaip galimybę stiprinti savo pozicijas energijos rinkoje.

	

	09/06
	Omanas pasirašė dešimt susitarimų ir memorandumų dėl naujų projektų Duqmo specialiojoje ekonominėje zonoje, kurių bendra investicijų vertė siekia apie 7,5 mlrd. JAV dolerių. Tarp jų – 4,2 mlrd. JAV dolerių vertės susitarimas dėl Indijos bendrovės „ACME Group“ žaliojo vandenilio projekto 2-ojo ir 3-iojo etapų įgyvendinimo.
	Oman signs agreements worth $7.5 billion for new projects at special economic zone (reuters) 

	17/06
	Irano užsienio reikalų ministras Abbasas Araghchi ir jo kolega iš Omano Badras bin Hamadas Al Busaidi dar kartą patvirtino abiejų šalių įsipareigojimą laikytis tarptautinės teisės, reglamentuojančios laivybą per Hormūzo sąsiaurį, pranešė Omano naujienų agentūra. Per telefoninį pokalbį ministrai pabrėžė saugaus ir laisvo laivų judėjimo per šį strategiškai svarbų vandens kelią svarbą, Vašingtonui ir Teheranui ruošiantis vėliau šią savaitę pasirašyti susitarimo memorandumą. Abi pusės taip pat išreiškė viltį, kad artimiausiu metu bus dedamos rimtos diplomatinės pastangos, siekiant sudaryti sąlygas konstruktyviam politiniam procesui ir išsaugoti saugumą bei stabilumą regione vykstant JAV ir Izraelio karui prieš Iraną.
	Iran and Oman reaffirm commitment to free navigation through Hormuz (middleeasteye) 

	17/06
	Omano ekonomika išliko atspari nepaisant Artimuosius Rytus paveikusio karo, o Tarptautinis valiutos fondas padidino šalies ekonomikos augimo prognozę 0,2 procentinio punkto. Po darbuotojų vizito Maskate TVF paskelbė, kad 2026 m. Omano ekonomika turėtų augti 3,7 proc., palyginti su balandį prognozuotais 3,5 proc.

